Andromeda (Euripides)

Andromeda (Graece ) est tragoedia quam Euripides anno 412 a.C.n. docuitː ad eamdem trilogiam pertinebat atque Helena. Nonnullos versus nobis servavit Stobaeus. Diu enim haec tragoedia hodie deperdita antiquis Graecis placuit ut quae ab Aristotele citabaturArs Rhetorica 1370b. et ab Aristophane parodice irridebatur.
 De argumento 
Narratiuncula romantica Andromedae magna in gratia erat per totam antiquitatem. Quisnam enim non cupiat virginem catenis vinctam ab heroe liberari? Ante Euripidem iam Sophocles fabulam docuerat eodem nomine. Quamquam Andromeda Euripidea fragmentis tantum in aetatem nostram defluxit,Non paucae sunt editiones recentes: Bubel (1991); Klimek-Winter (1993); Gibert (2004). argumentum fabulae admodum bene cognovimus.Gibert (1999-2000). Si fidem scriptis Nicobule attributis reponimus, Alexander Magnus in novissima cena episodium ex Euripidis Andromeda quod memoria tenebat declamitavit.Athenaeus, Deipnosophistae 537d.
 De Aristophanis parodia 
Iam proximo anno 411 a.C.n. poeta comicus Aristophanes hanc tragoediam parodice irrisitThesmophoriazusae 1056-1132. Socerum enim Euripidis in scaenam induxit qui iussu ipsius Euripidis pilis prius evulsis et apparatu muliebri instructus in coetum feminarum Thesmophoria celebrantium sese clam insinuavit ut generum de illarum insidiis certiorem faceret. At cognitus iussu prytanis palo adligatus est quia nefas erat virum illas sacras caerimonias adire. Tum Andromedae partes agere coepit mortem expectantis. Euripides vero eum liberare conabatur et primum nympham Echo egit ultima querelarum verba identidem reddentem, mox ipsum Perseum liberatorem agere voluit sed  sagittarius Scythicus qui socerum custodiebat stricta machaera eum fugavit.

Notae

 Nexus externi 
 Versio fragmentorum 

 Bibliographia 

 Editiones 
Andromedatragödien: Sophokles, Euripides, Livius Andronikos, Ennius, Accius. Text, Einleitung und Kommentar von Rainer Klimek-Winter. Stuttgart: Teubner, 1993. (Beiträge zur Altertumskunde 21.) 
Euripides: Fragments edd. Christopher Collard, Martin Cropp (Cantabrigiae [Mass.]: Harvard University Press, 2008) vol. 1 pp. 124-155 (Loeb Classical Library) 
Euripides, Andromeda von Bubel Frank. Stuttgart: Steiner, 1991. (Palingenesia 34.)
Euripides, Selected fragmentary plays, II: Philoctetes; Alexandros; Oedipus; Andromeda; Hypsipyle; Antiope; Archelaus, with introduction, translation and commentaries by Christopher Collard, Martin J. Cropp and John Carrington Gibert. Warminster: Aris and Phillips, 2004.

 Alia scripta 
Gibert, John Carrington 1999-2000. Falling in love with Euripides («Andromeda»). Illinois Classical Studies 24/25, 75-91.

Categoria:Scripta 412 a.C.n.
Categoria:Tragoediae
Categoria:Litterae Graecae antiquae
Categoria:Graeciae scripta
Categoria:Libri deperditi
Categoria:Euripides
Categoria:Perseus